Kananmunaleipää ajaessaan syönyt nainen ajoi päin taloa koiran hypättyä hänen syliinsä - Lifestyle - MTV.fi
Kananmunaleipää ajaessaan syönyt nainen ajoi päin taloa koiran hypättyä hänen syliinsä
Lifestyle > Autot Julkaistu 06.01.2018 18:04
Onnettomuus tapahtui kuvassa näkyvällä Brower Avenuelle. Kuvankaappaus Google Mapsista. Google
Tässä tarinassa on monta monituista opetusta.
Yhdysvaltalaisnainen täräytti autollaan päin omakotitaloa Long Islandilla sen jälkeen, kun tämän takapenkillä vapaana matkustanut koira oli hypännyt syliin kesken ajon.
Astetta erikoisemmaksi tapauksen tekee se, että nainen oli samaan aikaan syönyt voileipää. Eikä mitä tahansa voileipää, vaan naapuritalossa asuneen henkilön mukaan leivän päällä oli kananmunaa.
Talo, johon nainen tiistaiaamuna törmäsi, on viranomaisten mukaan ollut jo pitkään tyhjillään. Sille on myös annettu purkutuomio.
Autossa oli naisen, koiran ja kananmunaleivän lisäksi myös naisen aviomies. Kukaan ei loukkaantunut onnettomuudessa, mutta leivän kohtalosta ei ole tietoa.
Päähänpisto uudenvuodenyönä kävi kalliiksi – mies matkusti taksilla Tanskasta Ruotsin kautta Norjaan Koeajossa hybridiautojen pioneerin ladattava versio – Toyota Prius Plug-in